ไฟแนนซ์ทูเดย์
... 1 เดือน ในตำแหน่งผู้อำนวยการแบงก์ออมสินคนใหม่ พี่บู้-ชาติชาย พยุหนาวีชัย งานยุ่งมากมาย ไหนจะต้องเดินสายทำความรู้จักกับพนักงานและมอบนโยบาย ไหนจะต้องรับเชิญไปบรรยายให้ความรู้กับหน่วยงานต่างๆ ที่เชิญมา แต่ยังเจียดเวลาเป็นคอลัมนิสต์ให้โพสต์ทูเดย์ พบกับพี่บู้ ชาติชาย และทีมงานได้ ใน &#8220;กระปุกเศรษฐกิจ&#8221; ทุกวันอังคาร&nbsp; แฟนๆ ที่ตามมาจากตลาดนัดการเงินเชิญตามอ่านข้อเขียนดีๆ ได้ที่นี่ที่เดียว
2 ก.พ. 2558

... 1 เดือน ในตำแหน่งผู้อำนวยการแบงก์ออมสินคนใหม่ พี่บู้-ชาติชาย พยุหนาวีชัย งานยุ่งมากมาย ไหนจะต้องเดินสายทำความรู้จักกับพนักงานและมอบนโยบาย ไหนจะต้องรับเชิญไปบรรยายให้ความรู้กับหน่วยงานต่างๆ ที่เชิญมา แต่ยังเจียดเวลาเป็นคอลัมนิสต์ให้โพสต์ทูเดย์ พบกับพี่บู้ ชาติชาย และทีมงานได้ ใน “กระปุกเศรษฐกิจ” ทุกวันอังคาร  แฟนๆ ที่ตามมาจากตลาดนัดการเงินเชิญตามอ่านข้อเขียนดีๆ ได้ที่นี่ที่เดียว
... งานเปิดกลยุทธ์ภูเขา 3 ลูก ของคุณต่อ วรภัค ธันยาวงษ์ กรรมการผู้จัดการ ธนาคารกรุงไทย ที่ควงแขนผู้บริหารระดับรองกรรมการผู้จัดการพบสื่อเพื่อเปิดตัว ขอบอกว่าเห็นแล้วนึกถึงช่วงเวลาของการเปลี่ยนแปลงวัฒนธรรมองค์กรครั้งใหญ่ คล้ายกับช่วงที่ธนาคารไทยพาณิชย์เขย่าองค์กรกว่าจะเข้าที่ใช้เวลานานหลายปี
การปะทะกันระหว่างคนรุ่นเก่าที่คุ้นเคยกับการทำงานธนาคารในรูปแบบเดิมๆ กับคนรุ่นใหม่ที่คุ้นเคยกับการทำงานแบบใหม่ ไม่มีระบบอาวุโสใช้ความสามารถล้วนๆ ในการแข่งขัน จะสร้างปัญหาปวดหัวให้ฝ่ายจัดการ หากข้ามผ่านความขัดแย้งภายในครั้งนี้ไปได้ ธนาคารก็จะเดินหน้าอย่างเป็นเอกภาพแบบอะไรก็ฉุดไม่อยู่
... ขอแสดงความยินดีกับคุณอรุณ จิรชวาลา อดีตกรรมการผู้จัดการ ธนาคารนครหลวงไทย ที่คนรุ่นใหม่ไม่รู้ว่าคุณอรุณเป็นลูกหม้อแบงก์กรุงเทพ ที่บอส ชาตรี โสภณพนิช เลือกให้มานั่งเป็นกรรมการธนาคารกรุงเทพ เสริมทัพให้เข้มแข็งช่วยเฉลี่ยอายุบอร์ดแบงก์ให้ลดลงได้นิดนึง 
ถือเป็นวัฒนธรรมองค์กรของครอบครัวบัวหลวง ที่บอสชาตรียังคงยึดถือแนวทางการดูแลคนไม่เคยทอดทิ้งคนเก่าแก่ ผู้บริหารที่เกษียณอายุก็ยังเชิญให้เป็นที่ปรึกษาและเป็นบอร์ดแบงก์ ทำให้บารมีของบอสไม่เคยลดลง ไม่อยากบอกให้น้อยใจกันว่าคนแบงก์กรุงเทพรักบอสมากกว่าลูกชายเสียอีก 
... ใครอยากทำงานแบงก์เชิญทางนี้ ธนาคารธนชาตประกาศรับสมัครคนรุ่นใหม่ไฟแรงหลายสิบอัตรา ที่จบปริญญาตรีขึ้นไป ทั้งที่จบใหม่หรือจบมาหลายปี มีบุคลิกภาพดี มีทักษะการสื่อสารและเจรจาต่อรองได้ดี หากมีประสบการณ์ด้านสินเชื่อธุรกิจขนาดใหญ่และสินเชื่อรายย่อยจะได้รับการพิจารณาเป็นพิเศษ สมัครพร้อมสัมภาษณ์ในวันเสาร์ที่ 7 ก.พ. 2558 เวลา 09.00-16.00 น. ณ ธนาคารธนชาต สำนักเพชรบุรี